Kommissionens forordning (EF) nr. 1841/2003

af 17. oktober 2003

om ændring af forordning (EF) nr. 1227/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår produktionskapacitet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 806/2003(2), særlig artikel 7, stk. 2, og artikel 15 og 23, og

ud fra følgende betragtninger:

(1) Udløbet af den i artikel 2, stk. 3, litra b), i forordning (EF) nr. 1493/1999 omhandlede periode, hvor en producent opnår genplantningsrettigheder efter beplantning af det pågældende areal, er fastsat i Kommissionens forordning (EF) nr. 1227/2000(3), senest ændret ved forordning (EF) nr. 1203/2003(4). Da datoen for anvendelsen af proceduren i artikel 2, stk. 3, i forordning (EF) nr. 1493/1999 blev udsat, bør nævnte periode derfor også udsættes.

(2) For at muliggøre en effektiv anvendelse af tildelingerne som fastsat i artikel 14, stk. 1 og 2, i forordning (EF) nr. 1493/1999 bør datoen for medlemsstaternes meddelelser til Kommissionen ændres samt den dato anføres, der skal anvendes ved fastlæggelse af de rent faktisk påløbne udgifter og afholdte udgifter.

(3) Det er endvidere nødvendigt at tilpasse den standardiserede præsentation af de data og oplysninger, som medlemsstaterne skal sende til Kommissionen om klassificeringen af vinsorter.

(4) Forordning (EF) nr. 1227/2000 bør derfor ændres.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I forordning (EF) nr. 1227/2000 foretages følgende ændringer:

1) I artikel 2, stk. 5, ændres datoen "15. juli 2002" til "30. juni 2004".

2) Artikel 16, stk. 1, første punktum, og litra a) og b), affattes således:

"Medlemsstaterne sender hvert år senest den 10. juli Kommissionen følgende vedrørende omstrukturerings- og omstillingsordningen:

a) en erklæring om de udgifter, der rent faktisk har løbet sig på pr. 30. juni i det igangværende regnskabsår, og det samlede berørte areal

b) en erklæring om de udgifter, der rent faktisk er afholdt pr. 30. juni i det igangværende regnskabsår, og det samlede berørte areal, og".

3) I bilaget erstattes tabel 9 "Klassificering af druesorter til persning" af tabellen i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. oktober 2003.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EUT L 122 af 16.5.2003, s. 1.

(3) EFT L 143 af 16.6.2000, s. 1.

(4) EUT L 168 af 5.7.2003, s. 9.

BILAG

"

>PIC FILE= "L_2003268DA.005902.TIF">

1. Årlig meddelelse på en dato i året, som medlemsstaten fastlægger, med anførelse af de ændringer, der er foretaget i forhold til det foregående år (artikel 20, stk. 4 og 9, i nærværende forordning).

2. Medlemsstaten tilpasser tabellen til sit system for sortsklassificering."